*The Phantom of the Opera*
***The Phantom of the Opera*** (u prijevodu, ***Fantom opere***) je američki crno-bijeli nijemi horor film snimljen 1925. u režiji Ruperta Juliana. Predstavlja adaptaciju istoimenog romana francuskog književnika Gastona Lerouxa. Radnja je smještena u parišku Operu čiju upravu terorizira tajanstveni "Fantom" (čiji lik tumači Lon Chaney, Sr.), nastojeći je natjerati da kao glavnu zvijezdu opernih predstava postavi mladu, lijepu i talentiranu pjevačicu (čiji lik tumači Mary Philbin). *The Phantom of the Opera* je poznat kao jedna od najvjernijih adaptacija Lerouxovog romana, ali još više po impresivnoj ulozi Lona Chaneya, koji je još jednom potvrdio svoju reputaciju "Čovjeka s tisuću lica"; za potrebe uloge je ponovno sam dizajnirao vlastitu šminku i deformirani lik Fantoma učinio najsličnijem opisu u književnom predlošku. Film je doživio izuzetan komercijalan uspjeh i kompaniju Universal Studios potakao da nastavi snimati horor ili "filmove o čudovištima" koji će postati njena specijalnost u klasičnom dobu Hollywooda.

Samo snimanje filma su obilježili veliki problemi, uglavnom vezani uz sukobe režisera Juliana sa glumcima i ostatkom ekipe. Oni su se, između ostalog, odrazili da je film prije službene premijere snimljen u tri različite verzije - prvu, koju su producenti nakon test-premijere u januaru 1925. odbacili kao previše "gotsku"; drugu, u kojoj su nastojali publici povlađivati ubacivanjem humorističkih scena, ali koja se ispostavila previše razvučenom; i konačnu, koja je uglavnom sadržavala skraćeni materijal iz prve. Film je sadržavao i scenu maskenbala (u kome se Fantom pojavljuje prerušen u Masku crvene smrti; a koja je napravljena u Technicoloru. Godine 1929. je Universal, nastojeći iskoristiti zvučnu tehnologiju kompanije Western Electric, napravio još jednu verziju, odnosno na postojeći nijemi materijal je nadosnimio muziku i naraciju; za potrebe filma su snimljene dodatne scene s dodatnim likovima, tako da je Carlotta iz originalne verzije (gdje je glumi Virginia Pearson) postala Carlottina majka, a Carlottu glumila Mary Fabian.

U filmu je u maloj ulozi primabalerine nastupila Carla Laemmle, nećaka Carla Laemmlea, osnivača studija Universal, a što ju je činilo jednom od posljednjih hollywoodskih glumica sa stažom u nijemoj eri. Universalov studio gdje se film snimao - pozornica 28B - je po filmu stekao nadimak "Fantomska pozornica", a danas predstavlja najstariji sačuvani studio u Hollywoodu.

Uloge
-----

* Lon Chaney ... Erik, Fantom
* Mary Philbin ... Christine Daaé
* Norman Kerry ... Vicomte Raoul de Chagny
* Arthur Edmund Carewe ... Ledoux
* Gibson Gowland ... Simon Buquet
* John St. Polis ... Comte Philippe de Chagny
* Snitz Edwards ... Florine Papillon
* Mary Fabian ... Carlotta (verzija iz 1930. godine)
* Virginia Pearson ... Carlotta/Carlottina majka (verzija iz 1930. godine)

Napomene
--------

Izvori
------

1. ↑  *The Phantom of the Opera* (1925) - Release dates

Vanjske veze
------------

* *The Phantom of the Opera* na sajtu IMDb
* ERROR: missing "id" →*The Phantom of the Opera (film, 1925)* dostupan kao besplatni download na Internet Archive
* ERROR: missing "id" →*The Phantom of the Opera (film, 1925)* dostupan kao besplatni download na Internet Archive
* *The Phantom of the Opera* na filmskoj bazi podataka TCM
* *The Phantom of the Opera* na AllRovi-u
* *The Phantom of the Opera* na Rotten Tomatoes-u ()

| * p
* r
* u
Filmovi koje je režirao Rupert Julian |
| --- |
| 1910s | 
* *The Kaiser, the Beast of Berlin* (1918)

 |
| 1920s | 
* *Merry-Go-Round* (1923)
* *The Phantom of the Opera* (1925)
* *Three Faces East* (1926)
* *The Yankee Clipper* (1927)
* *Walking Back* (1928)

 |
| 1930s | 
* *The Cat Creeps* (1930)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316751764
* LCCN: n94004568
* GND: 4586045-2

 |